Document ID: 32008R0460

UREDBA KOMISIJE (ES) št. 460/2008
z dne 27. maja 2008
o spremembi Uredbe (ES) št. 85/2004 o določitvi tržnega standarda za jabolka
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1182/2007 z dne 26. septembra 2007 o določitvi posebnih pravil za sektor sadja in zelenjave, o spremembi direktiv 2001/112/ES in 2001/113/ES in uredb (EGS) št. 827/68, (ES) št. 2200/96, (ES) št. 2201/96, (ES) št. 2826/2000, (ES) št. 1782/2003 in (ES) št. 318/2006 ter o razveljavitvi Uredbe (ES) št. 2202/96 (1) in zlasti člena 42(a) Uredbe,
ob upoštevanju naslednjega:
(1)
Uredba Komisije (ES) št. 85/2004 (2) predvideva zlasti zmanjšanje najmanjše velikosti od 1. junija 2008 dalje, da bi bila v skladu s standardom za jabolka FFV-50 UN/ECE Ekonomske komisije Združenih narodov za Evropo. Vendar je bil ta standard spremenjen in zato je treba ustrezno posodobiti določbe glede velikosti.
(2)
Da ne bi prišlo do nasprotja z gospodarskim pravom, je treba vsakršno sklicevanje na trgovska imena črtati s seznama sort jabolk iz Dodatka k Prilogi k Uredbi (ES) št. 85/2004.
(3)
Treba je tudi pregledati navedeni seznam sort, da se poenostavijo inšpekcijski pregledi. Za sorto „Reinette blanche du Canada“ je treba dodati sinonim „Renetta del Canada“, sorto jabolk „Zarja Alatau“ pa je treba vključiti v isti seznam.
(4)
Uredbo (ES) št. 85/2004 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga k Uredbi (ES) št. 85/2004 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. maja 2008

Labels: 3
17